สวัสดีบ ผมเป็นตุ่มเม็ดเล็กๆขนาดไม่เกิน1mmบริเวณใกล้เส้นสองสลึงทั้งสองด้านจำนวน3-4เม็ดครับ ตุ่มจะมีสีขาวอมเหลือง มีลักษณะเป็นเม็ดทรงคล้ายสิวแต่เล็กกว่า ผมไม่เคยมีเพศสัมพันธุ์มาก่อน และเท่าที่สังเกตมาก็เป็นมาประมาณ3-4ปีแล้ว เม็ดไม่ได้มีขนาดใหญ่ขึ้นตามเวลาที่สังเกต ไม่ทีอาการคันหรือเจ็บใดๆ รวมถึงไม่มีการเปลี่ยนสี เบื้องต้นกลัวว่าจะเป็นgenital wartหรือหูดจากHPV แต่คนในครอบครัวไม่มีประวัติเลย เลยมาสอบถามคุณครับว่ามีโอกาสไหม หรือลักษณะนี้จะมีความเป็นไปได้ที่จะเป็นpenis cystหรือตุ่มที่เกิดจากtyson gland?(พอดีว่าไปค้นหาข้มูลแล้วพบลักณะคล้ายกับtyson glandมากๆ)
สวัสดีค่ะ ตุ่มเม็ดเล็กๆ ขนาดไม่เกิน 1 มิลลิเมตร ที่อวัยวะเพศชาย อาจเป็น1. fordyce spot (หรืออาจเรียกว่า Tyson"s gland) คือต่อมไขมัน ไม่จัดเป็นโรค ไม่ได้เกิดจากการติดเชื้อ ลักษณะคือ เป็นเม็ดหรือตุ่มนูนสีขาว หรือเหลืองอ่อน พบได้ทั้งที่ผิวหนังของถุงอัณฑะหรือองคชาต ในอวัยวะเพศหญิงก็พบได้ รวมถึงที่กระพุ้งแก้มและริมฝีปาก อาจพบเม็ดเดียวหรือหลายเม็ด ไม่คันและไม่เจ็บ ไม่จำเป็นต้องรักษา2. pearly penile papules หรือโรคผื่นนูนพีพีพี ไม่จัดเป็นโรค ไม่ได้เกิดจากการติดเชื้อ เกิดจากหลอดเลือดขององคชาตขยายตัว และมีเนื้อเยื่อเกี่ยวพันมาล้อมรอบ ลักษณะเป็นตุ่นนูนผิวเรียบสีเนื้อหรือชมพูอ่อน เรียงกันหลายตุ่มเป็นแถว อยู่บริเวณร่องรอบฐานหัวองคชาต ไม่ได้ทำให้มีอาการเจ็บหรือคัน ไม่จำเป็นต้องรักษาสำหรับโรคหูดหงอนไก่นั้น เป็นโรคติดต่อจากการมีเพศสัมพันธ์ ดังนั้น หากไม่เคยมีเพศสัมพันธ์ ก็ไม่น่าใช่ อีกทั้งหูดหงอนไก่ จะเห็นเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ ซึ่งหากไม่รักษา ก็จะขยายใหญขึ้นเรื่อยๆ หรือเพิ่มจำนวนมากขึ้น แต่ก็อาจหายไปได้เองภายในประมาณ 1 ปี และกลับเป็นซ้ำได้ ดังนั้น หากเป็นมานาน 3-4 ปีแล้ว โดยไม่ขยายขนาดขึ้น ไม่ได้เป็นๆ หายๆ ก็ไม่ใช่ค่ะดังนั้น หากเป็นมานาน 3-4 ปีแล้ว ผิ ไม่โตขึ้น ไม่มีอาการอะไร ก็น่าจะเป็น fordyce spot ได้ค่ะ แต่หากต้องการการวินิจฉัยที่แน่นอน ก็อาจไปพบแพทย์เพื่อตรวจค่ะ ในเบื้องต้น ก็ไม่ควรไปแกะ เกา ตุ่มดังกล่าว ไม่ใช้ยาอะไรไปทาค่ะ